Olen Liisa Pura. Haluan kertoa teille tänään elävästä vedestä.
Johanneksen evankeliumin 7. luvussa, jakeissa 37―38, -
Jeesus huutaa kovalla äänellä: -
Oli suuri juhlapäivä. Lehtimajanjuhla. Jeesuksella oli hätä ihmisistä.
Harvoin Hän huusi, mutta tässä raamatunpaikassa Hän huutaa -
kovalla äänellä ihmisille, minkä kautta he löytävät -
sen elävän veden lähteen, mitä Jeesus oli heille tarjoamassa.
Vanhassa testamentissa Jesaja 55:1 sanoo saman asian: -
"Kaikki janoavaiset tulkaa veden ääreen. -
Teillä, joilla ei ole rahaa, tulkaa, ottakaa maksutta viiniä ja maitoa."
Tämä vesi on kirkasta ja puhdasta vettä.
Se synnyttää uutta elämää ja pitää meidät elävinä Jumalan lapsina.
Sen tähden jokainen, joka sitä vettä juo, -
sen sydän alkaa pulputa sitä samaa vettä.
Muistan tätini, kun julistettiin evankeliumia, -
heidän päät nyökkyi koko ajan - heidän henki todisti.
Tämä Jumalan elävä vesi vaikuttaa meissä sen, että toteamme: -
Tämä on puhdasta, elävää vettä jonka vain Pyhä Henki voi, -
niin laulussa kuin puheessakin, olla vaikuttamassa.
Tämä sama vesi vaikuttaa myös vapauden. Olemme vapaita.
Jumala pudottaa kaikki ne siteet, jotka maailman henki meihin sitoo.
Tämä tapahtuu usein vähitellen, mutta kiitos että se tapahtuu.
Vaikka elämme maailmassa, me tiedämme, -
että maailman henki on se henki, joka yrittää myös sitoa meitä.
Tiedämme, että tämä maailman vesi yrittää vähitellen sitoa meidät.
Ensin se lupaa vapautta, mutta sen jälkeen se sitoo meidät, -
niin että olemme kuin kahleissa.
Lapsikin tajuaa, missä on elävän veden lähde. Se on Jumalan sanassa.
Sukulaistyttömme oli meillä paljon lomilla.
Kerran tämä pikkutyttö oli taas meillä. Meillä oli raamattupiiri.
Sinä iltana kukaan muu ei saanut puheenvuoroa!
Hän oli niin innoissaan raamattupiiristä!
Kun se loppui, hän sanoi minulle: -
"Liisa, olen kuin uusi ihminen! Olen ollut pitkään niin kuivilla!"
Tarvitsemme seurakuntayhteyttä ja toinen toisiamme.
Tarvitsemme Herran pyhää ehtoollista, -
elävää julistusta, lauluissa ja sanoissa, hengen uudistumiseksi, -
siitä julistuksesta, mikä julistetaan Pyhässä Hengessä.
Rakas katsoja, oletko sinä avannut sydämesi elävän veden virralle, -
josta saamme voiman elää ja voiman kulkea, -
sitä tietä mitä Kristus haluaa meitä kuljettaa?
Se on ihmeellistä, sillä se on täysin ilmainen lahja kaikille!
Jumala ei muuta pyydä, kuin että otamme vastaan tämän lahjan.
Tämä lahja vaikuttaa sen, että pääsemme elävän veden virroille, -
joka uudestisynnyttää meidät Jumalan lapsiksi.
Johannes 3:5 sanoo "Joka ei synny vedestä ja Hengestä, -
ei hän pääse sisälle Jumalan valtakuntaan."
Siinä hetkessä meidät oksastetaan -
siihen jaloon viinipuuhun, Kristukseen.
Se lähtee juutalaisesta kansasta, Jumalan omaisuuskansasta, -
jota me siunaamme.
Pääsemme oksiksi heidän joukkoonsa, jaloon viinipuuhun, -
Kristukseen, josta meihin virtaa se elävä vesi -
ja se virtaa vain siitä lähteestä.
Jos koemme olevamme vaikka pieninä oksina siinä puussa, -
niin olemme kuitenkin kiinni jalossa viinipuussa.
Jumala tietää mitä Hän meille sallii tässä elämässä.
Hän leikkaa meistä pois niitä versoja, jotka eivät kuulu meille.
Usein se sattuu. On sairautta, tuskaa, ahdistusta ja kuolemaa.
Se sattuu meihin, mutta tiedämme, että kaikki on parhaaksemme.
Jumala on suunnitellut elämämme, -
että kerran olisimme perillä iankaikkisessa elämässä.
Hän antaa voiman olla Kristuksen todistaja.
Sitä ei itsellämme ole. Hän antoi voiman, tulla Hänen lapsekseen.
Hän antaa Pyhän Hengen voiman toimia Hänen todistajanaan.
Todistaja kertoo siitä löydöstä, minkä hän on elämässään tehnyt.
Minusta todistuspuheenvuorot ovat todella ihania!
Monilla eri tavoilla Jumala meitä kutsuu.
Kun ihminen todistaa Kristuksesta, niin aina tulee mieleen -
se raamatunpaikka: sydämenusko ja suun tunnustus.
Kodissamme oli veljeni pojan ristiäiset, -
kastejuhla, jonne tuli myös sisareni miehensä kanssa, -
jolle oli kuukautta aiemmin kirkastunut omakohtainen usko.
Hän piti puheen juhlassa ja sanoi: -
"Täällä on kaksi lasta, kolmikuinen vauva ja minä kuukauden ikäinen."
Tämä kuukauden ikäinen oli oppinut jo puhumaan -
ja todisti löydöstään suvulle.
Siksi sydämen usko ja suun tunnustus on tärkeää, -
koska tehtävämme on viedä evankeliumia sinne, -
missä Jumala tahtoo, rakas ystävä, sinua ja minua, käyttää.
Hän virvoittaa väsyneen sydämen.
Sananlaskut 3:8 sanoo: -
Sanassa on lääke, joka pitää koko ruumiin terveenä.
Näin meille luvataan.
Odotamme herätystä. Jokainen meistä rukoilee, -
että Suomen kansa saisi herätyksen -
ja että Jumalan sanan totuus saisi olla kansamme selkäranka -
ja se kallio, mihin Kristus meidät on tahtonut istuttaa, -
ja että se olisi elämämme voimana.
Olin sairaalan teho-osastolla ja Jumala näytti minulle näyn siitä, -
että Hänen tahtonsa on vielä antaa herätys.
Olin heikossa kunnossa ja näin monta erilaista näkyä.
Yksi näky oli tästä elävästä vedestä, -
että Jumala tahtoo vielä antaa herätyksen, puhdistaa astiansa -
ja antaa rohkeuden olla todistajanaan, -
ja että ihmeet ja merkit seuraavat uskovia.
Olin Pohjanmaalla. Siellä oli valtavan suuri joki, -
jonka pohjalla oli vain hiukan elävää vettä.
Kaikki oli kuollutta: puut, kukat ja ruoho olivat ruskeita.
Minulle sanottiin: "Tässä on teidän kirkkonne. -
Tässä on teidän elävä vesi." Vettä oli vain hiukan pohjalla.
"Tämä ei ole minun tahtoni," minulle sanottiin.
"Minun tahtoni on tämä..." Yhtäkkiä valtava sade täytti -
joen uoman ääriään myöten, kirkkaalla, puhtaalla vedellä.
Kaikki kuollut ― ruoho, kukat ja puut ― virkosivat eloon.
Siinä vedessä oli ikään kuin paljon kaarnan kappaleita.
Kysyin: "Minkä tähden Herra, puhtaassa vedessäsi on roskia?"
"Sen tähden, että te olette ne roskat." Olemme loppuun asti syntisiä ihmisiä.
Mutta kun olemme elävässä vedessä, joka puhdistaa meidät synnistä -
niin kestämme ja jaksamme, ja Hän voi käyttää meitä, lapsiaan.
Mutta mitä tapahtui? Tuli miehiä ja naisia, -
osalla oli ristit kaulassa, ja he tekivät padon tähän isoon jokeen, -
niin ettei vesi päässyt yhtään eteenpäin sitä uomaa pitkin.
Mutta vesi ei pysynyt padossa, vaan kiersi sen molemmilta puolilta.
Tuli neljä suurta virtaa, jotka pulppusivat Etelä-Suomea kohden.
Mulle sanottiin: "Muista, Hänen elävässä vedessään on aina rakkaus.
Siitä maailma tuntee, että se on minusta -
koska sen hedelmät ovat hyviä."
Aina on niitä jotka vastustavat herätystä, -
koska usein se tulee niin alhaalta.
Ihmiset eivät voi ymmärtää, että Jumala voi käyttää -
heikkoja ihmisiä viemään tulta eteenpäin rakkaassa isänmaassamme.
Kaksi muuta ihmistä näki saman näyn, samana keväänä.
Siksi uskon, että Jumala vielä armahtaa meitä -
ja antaa rakkaalle isänmaallemme herätyksen, -
jota kukaan meistä ei ansaitse, -
mutta jonka Hän armossaan meille antaa.
Me emme tiedä mitä on tulossa.
Tiedämme vain sen, että Jeesus on tulossa toisen kerran.
Meiltä ei muuta kysytä, kuin että olisimme valmiin kun Hän tulee.
Niin että saisimme olla siinä elävän veden virrassa, -
viemässä evankeliumin ilosanomaa, joka kuuluu kaikille.
Suomalaisille ― ja kaikille ihmisille, - niin ettei kukaan jäisi osattomaksi -
valtavasta Jumalan armosta ja rakkaudesta.
Siksi rakas ystävä, sinä joka katselet tätä ohjelmaa, -
muista, että sinunkin tähtesi Jeesus meni ristille, -
antoi henkensä, että sinä Hänen kauttaan saisit uuden elämän, -
syntien anteeksiantamuksen ja rauhan omaan sydämeesi.
Siksi haluan tätä sanomaa olla jakamassa. Rukoillaan vielä.
Rakas Taivaan Isä, siunaamme kansaasi Israelia.
Kiitämme, että saimme sieltä Jeesuksen, Jumalan Sanan, -
jossa tänäkin päivänä on tie, totuus ja elämä.
Siunaa Jeesus meitä kaikkia.
Anna näyn toteutua pian, jotta monet saisivat tulla osallisiksi -
elävän veden lähteestä, joka kumpuaa -
iankaikkisesta elämästä, Taivaan kodista.
Jeesuksen nimessä. Aamen.
Tekstitys: Sinikka Martikkala